laion/Wikipedia-Exotic huggingface dataset:
হাওড়া মুম্বই মেইল

১২৮০৯/১০ হাওড়া মুম্বাই মেইল ট্রেন হলো ভারতীয় রেল এর দক্ষিণ পূর্ব রেল এর অন্তর্গত একটি সুপার ফাস্ট এক্সপ্রেস ট্রেন যেটা ভারতের হাওড়া জংশন এবং মুম্বাই সিএসটি স্টেশন এর মধ্যে চলাচল করে। এই ট্রেনটি যখন হাওড়া জংশন থেকে মুম্বাই সিএসটি অবধি যায় তখন এই ট্রেন সংখ্যা ১২৮১০ এবং মুম্বাই থেকে হাওড়া ফেরার পথে এটি ট্রেন সংখ্যা ১২৮০৯ হয়ে যায়। বর্তমানে ১২৮০৯/১০ হাওড়া মুম্বাই মেল ট্রেন এ একটি এসি প্রথম শ্রেণী, ২ টি এসি দ্বিতীয় শ্রেণী, ৩ টি এসি তৃতীয় শ্রেণী, ১৩ তা স্লিপার ক্লাস, ২ টি বসার সঙ্গে লাগেজের তাক ওয়ালা কোচ এবং একটি প্যান্ত্রী কার আছে| এ ছাড়াও এই ট্রেন টি একটি রেল মেল কোচ বহন করে যার জন্য এটা তার মেল শিরোনাম আদায় করেছে| ভারতে বেশির ভাগ ট্রেন পরিষেবার মতন চাহিদার উপর নির্ভর করে ভারতীয় রেল এর বিবেচনা অনুযায়ী কোচ রচনা সংশোধন করা হয়| ১২৮০৯/১০ হাওড়া মুম্বাই মেল ১৯৬৮ কিলোমিটার দূরত্ব, ৩৩ ঘণ্টা ১৫ মিনিট সময়ে পূরণ করে ১২৮০৯ মুম্বাই হাওড়া মেল হয়ে| এই যাত্রাপথে ট্রেন টির গড় গতি থাকে ৫৯.১৯ কিলোমিটার প্রতি ঘণ্টায়| ফেরার পথে ১২৮১০ হাওড়া মুম্বাই মেল ওই একই দুরত্ব ৩৩ ঘণ্টা ১০ মিনিট সময়ে পূরণ করে এবং এই যাত্রাপথে তার গড় গতি থাকে ৫৯.৩৪ কিলোমিটার প্রতি ঘণ্টায়| যেহেতু এই ট্রেন টির গড় গতি ৫৫ কিমি প্রতি ঘণ্টার উপরে, সেহেতু ভারতীয় রেল নিয়ম অনুযায়ী তার ভাড়ায় একটি সুপারফাস্ট অধিভার অন্তর্ভুক্ত করা হয়েছে| ১২৮০৯/১০ হাওড়া মুম্বাই মেল ট্রেন এর যাত্রাপথ হলো হাওড়া-নাগপুর-মুম্বাই লাইন এর মাধ্যমে| হাওড়া-নাগপুর-মুম্বাই লাইন টি সুবর্ণ চতুর্ভুজ এর একটি অংশ| হাওড়া-নাগপুর-মুম্বাই লাইন টি ভারতের কেন্দ্রীয় অংশ জুড়ে পূর্ব থেকে পশ্চিম অবধি যায় এবং নিম্ন পশ্চিমবঙ্গর সমতল ভূমি, ছোটা নাগপুর মালভূমি, ডেকান মালভূমির, পশ্চিম ঘাটে দক্ষিণ অংশ এবং পরিশেষে পশ্চিম উপকূলীয় সমভূমির মধ্যে ঘোরে| ১২৮০৯/১০ হাওড়া মুম্বাই মেল ট্রেন টি খড়গপুর জংশন, বিলাসপুর জংশন, নাগপুর জংশন, ভুসাভাল জংশন, মান্মাদ জংশন এবং কল্যাণ জংশন এর মাধ্যমে মুম্বাই সিএসটি অবধি সঞ্চালিত হয়| সাঁত্রাগাছি ভিত্তিক একটি ডাব্লিউএপি ৪ ইঞ্জিন হাওড়া জংশন থেকে ইগত্পুরি পর্যন্ত ট্রেন টিকে নিয়ে যায়| তারপর কল্যাণ ভিত্তিক ডাব্লিউসিএএম ৩ অথবা ডাব্লিউসিএএম ২/২পি ইঞ্জিন এর দ্বারা বাকিটা রাস্তা সম্পূর্ণ করা হয়| ১২৮১০ হাওড়া মুম্বাই মেল দৈনিক ভিত্তিতে হাওড়া জংশন থেকে রাত ৮ টা বেজে ১৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ২৫ মিনিটে মুম্বাই সিএসটি তে গিয়ে পৌঁছায়| ১২৮০৯ মুম্বাই হাওড়া মেল দৈনিক ভিত্তিতে মুম্বাই সিএসটি থেকে রাত ৮ টা বেজে ৩৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ৫০ মিনিটে হাওড়া জংশন এ গিয়ে পৌঁছায়| "Welcome to Indian Railway Passenger reservation Enquiry"। indianrail.gov.in। ৩০ মে ২০১৪। সংগ্রহের তারিখ ২০১৪-০৫-৩০।  "[IRFCA] Welcome to IRFCA.org, the home of IRFCA on the internet"। irfca.org। ৩০ মে ২০১৪। সংগ্রহের তারিখ ২০১৪-০৫-৩০।  "IRCTC Online Passenger Reservation System"। irctc.co.in। ৩০ মে ২০১৪। ২০১৭-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৪-০৫-৩০।  "Howrah Mumbai Mail"। Cleartrip। ৫ এপ্রিল ২০১৫ তারিখে মূল থেকে আর্কাইভ করা।  "[IRFCA] Old Train Times"। irfca.org। ৩০ মে ২০১৪। সংগ্রহের তারিখ ২০১৪-০৫-৩০।
আব্রাআম দ্য মোয়াভ্র্‌

আব্রাম দ্য মোয়াভ্র (ফরাসি: Abraham de Moivre আব্রাআম্‌ দ্য ম্‌ৱাভ্র্‌, ১৬৬৭-১৭৫৪) ফরাসি গণিতবিদ যিনি পরে ইংল্যান্ডে বসতি স্থাপন করেন। তার দ্য মোয়াভ্র্-এর উপপাদ্য ত্রিকোণমিতিতে জটিল সংখ্যার আলোচনায় একটি পরিচিত উপপাদ্য। তবে তার আগেই তিনি সম্ভাবনার (probability) উপর দুইটি উল্লেখযোগ্য রচনা প্রকাশ করেন। ১৭১৮ সালে প্রকাশিত The Doctrine of Chances বইয়ে তিনি বহু সমস্যা পর্যবেক্ষণ করেন এবং কিছু নীতি আবিষ্কার করেন, যেমন স্বাধীন ঘটনা (independent event) এবং গুণনবিধির (product law) ধারণা। পরবর্তীতে তিনি স্টার্লিং-এর সূত্র আবিষ্কার করেন এবং সম্ভবতঃ প্রথম ব্যক্তি হিসাবে পরিমিত ঘটনাসংখ্যা বক্ররেখার (normal frequency curve) ব্যবহার করেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।
সেঞ্চুরিয়ান প্রযুক্তি ও ব্যবস্থাপনা বিশ্ববিদ্যালয়

সেঞ্চুরিয়ান প্রযুক্তি ও ব্যবস্থাপনা বিশ্ববিদ্যালয় (ইংরেজি: Centurion University of Technology and Management) ভারতের ওড়িশা রাজ্যের একটি বেসরকারী বিশ্ববিদ্যালয়। এই বিশ্ববিদ্যালয়টি ২০১০ সালে প্রতিষ্ঠিত হয়। এটির প্রধান ক্যাম্পাস গজপতি জেলার পারলাখেমুন্দিতে এবং আরেকটি ক্যাম্পাস ভুবনেশ্বরের যতনীতে অবস্থিত। বিশ্ববিদ্যালয়টি ন্যাক দ্বারা 'এ' গ্রেডের হিসেবে মূল্যায়িত হয়েছে। পারলাখেমুন্দিতে অবস্থিত বিশ্ববিদ্যালয়ের প্রধান ক্যাম্পাসটি আগে জগন্নাথ ইনস্টিটিউট ফর টেকনোলজি অ্যান্ড ম্যানেজমেন্ট (জেআইটিএম) নামে পরিচিত ছিল, যা ১৯৯৭ সালে প্রতিষ্ঠিত হয়। ইনস্টিটিউটটি ২০০৩ সাল পর্যন্ত বারহামপুর বিশ্ববিদ্যালয় এবং বিজু পট্টনায়েক প্রযুক্তি বিশ্ববিদ্যালয়, রাউরকেলা-এর সাথে সম্পৃক্ত ছিল। ২০০৫ সালে ডঃ মুক্তি কান্ত মিশ্র এবং অধ্যাপক ডিএন রাওয়ের নেতৃত্বে একদল একাডেমিক ইনস্টিটিউটের দায়িত্ব নেয়। ২০০৮ সালে, ভুবনেশ্বরে সেঞ্চুরিয়ন ইনস্টিটিউট অফ টেকনোলজি নামে একটি দ্বিতীয় ক্যাম্পাস খোলা হয়। এরপর, ২০১০ সালের আগস্টে ওডিশা আইন পরিষদের একটি আইনের মাধ্যমে ইনস্টিটিউটটিকে সেঞ্চুরিয়ান প্রযুক্তি ও ব্যবস্থাপনা বিশ্ববিদ্যালয় হিসেবে রূপান্তরিত করা হয়। "বেসরকারী বিশ্ববিদ্যালয়সমূহ"। ইউজিসি। ইউজিসি। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৫।  "গভর্ণিং বোর্ড"। সেঞ্চুরিয়ন ইউনিভার্সিটি। ১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৫।  "বেসরকারী বিশ্ববিদ্যালয়গুলোর পরিদর্শনের রিপোর্ট - সেঞ্চুরিয়ন ইউনিভার্সিটি" (পিডিএফ)। ইউজিসি। ইউজিসি। ১ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ এপ্রিল ২০১৫।  "About the University"। cutm.ac.in (ইংরেজি ভাষায়)। ২০১৭-০৫-১৬ তারিখে মূল থেকে আর্কাইভ করা। সংগ্রহের তারিখ ২০১৭-০৫-২৩।  "Orissa Act 4 of 2010" (পিডিএফ)। Law Odisha। ২৭ আগস্ট ২০১০। ২৮ জুলাই ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ মে ২০১৭।  বিশ্ববিদ্যালয়ের ওয়েবসাইট
গাব্রিয়েল ক্রেমার

গাব্রিয়েল ক্রেমার (জুলাই ৩১, ১৭০৪ - জানুয়ারি ৪, ১৭৫২) সুইজারল্যান্ডীয় গণিতবিদ যিনি ১৭৫০ সালে বীজগণিতীয় বক্ররেখা-র উপর গবেষণা প্রকাশ করেন, এবং এতে রৈখিক সমীকরণের ব্যবস্থা সমাধানের একটি নিয়ম উপস্থাপন করেন। তার নামে এই নিয়মের নাম রাখা হয়েছে ক্রেমারের নিয়ম। তবে ম্যাকলরিন আগেই এই নিয়মটি সম্পর্কে জানতেন।
ডেভিড কক্স (পরিসংখ্যানবিদ)

ডেভিড কক্স (ইংরেজি David Cox ১৯২৪-) ব্রিটিশ পরিসংখ্যানবিদ যিনি গাণিতিক পরিসংখ্যান (mathematical statistics) ও ফলিত সম্ভাবনার (applied probability) ওপর তার কাজের জন্য পরিচিত। তিনি শিল্প ও কর্মকৌশল গবেষণার (industrial and operations research) ক্ষেত্রে অবদান রাখেন। তার বিভিন্ন অবদানের মধ্যে রয়েছে পরিসংখ্যানিক পরীক্ষাসমূহের (statistical expermients) ডিজাইন ও বিশ্লেষণ, বাইনারি উপাত্ত (binary data) ও বিন্দু দৈব প্রক্রিয়াসমূহের (point random processes) বিশ্লেষণ এবং মান নিয়ন্ত্রণ (quality contorl) ও কর্মকৌশল গবেষণায়, বিশেষ করে কিউ (queue), কনজেশন (congestion) এবং পূনর্নবায়ন তত্ত্বে (renewal theory) নতুন পদ্ধতিসমূহের আবিষ্কার।
চু শি-চিয়ে

চু শিচিয়ে (ম্যান্ডারিন চীনা ভাষায়: 朱世杰 ট্‌ষু ষ্‌র্‌ চ্‌য়ে) (আনুমানিক ১৩শ শতক) চীনের সেরা গণিতবিদদের একজন। তিনি দুইটি গুরুত্বপূর্ণ বই লেখেন, যাদের মধ্যে সি ইউয়ান ইউ চিয়েন (四元玉鑒 স্র্‌ উ্যয়্যান্‌ উ্য চ্‌য়েন্‌, অর্থাৎ "চার উপাদানের মহার্ঘ আয়না") নামের দ্বিতীয়টি অধিকতর গুরুত্বপূর্ণ। তার উল্লেখযোগ্য কাজের মধ্যে রয়েছে পর্যায়ক্রমিক আসন্নীকরণ (successive approximation) ব্যবহার করে সমীকরণের সমাধান নির্ণয় এবং সসীম পার্থক্য (finite difference) ব্যবহার করে ধারাসমূহের সমষ্টি (sum of series) নির্ণয়। পাসকালের ত্রিভুজের একটি চিত্রও তার কাজে প্রকাশ পায়, যা চীনে অনেক আগে থেকেই, তার সময়েরও আগে, জানা ছিল।
পাফনুতি লভোভিচ চেবিশেভ

পাফনুতি লভোভিচ চেবিশেভ ([Пафну́тий Льво́вич Чебышёв পাফ়্‌নুতিয়্‌ ল্‌ভ়োভ়িচ্‌ চেব্যিশ্‌য়ভ়্‌] ত্রুটি: {{Lang-xx}}: text has italic markup (সাহায্য)) (May 16 [পুরোনো শৈলীতে May 4] 1821 – December 8 [পুরোনো শৈলীতে November 26] 1894 ) রুশ গণিতবিদ এবং গণিতের সেন্ট পিটার্সবার্গ ঘরানার প্রতিষ্ঠাতা। বীজগণিত, গাণিতিক বিশ্লেষণ ও সম্ভাবনা তত্ত্বে তার কাজের ফলাফল আজও বহুল ব্যবহৃত। সংখ্যাতত্ত্বে তিনি প্রমাণ করেন যে ৩ অপেক্ষা বড় যেকোন n-এর জন্য n এবং 2n-2 এর মাঝে অন্তত একটি মৌলিক সংখ্যা আছে। http://www.britannica.com/eb/article-9022729/Pafnuty-Lvovich-Chebyshev
কেন্দ্রীয় শক্তি

কেন্দ্রীয় শক্তি (জার্মান:Mittelmächte; হাঙ্গেরীয়:Központi hatalmak; তুর্কি:İttifak Devletleri বা Bağlaşma Devletleri; বুলগেরীয়:Централни сили Tsentralni sili) দ্বারা প্রথম বিশ্বযুদ্ধে জার্মান সাম্রাজ্য, অস্ট্রিয়া-হাঙ্গেরি, উসমানীয় সাম্রাজ্য ও বুলগেরিয়ার সমন্বয়ে গঠিত জোটকে বোঝায়। এই জোটকে চারপক্ষীয় মৈত্রীও বলা হয়। মিত্রশক্তির সাথে লড়াইয়ে কেন্দ্রীয় শক্তির পরাজয় ঘটেছিল। ১৮৭৯ সালে জার্মানি ও অস্ট্রিয়া-হাঙ্গেরির মধ্যকার মিত্রতার মাধ্যমে এই শক্তির সূচনা ঘটে। উসমানীয় সাম্রাজ্য ও বুলগেরিয়া যুদ্ধ শুরু হওয়ার আগ পর্যন্ত তাতে যোগ দেয়নি। ত্রিপক্ষীয় আতাত প্রথম বিশ্বযুদ্ধে অংশগ্রহণকারী অক্ষশক্তি ভার্সাই চুক্তি Hindenburg, Paul von: Out of my life. P. 113.
বোনাভেনতুরা কাভালিয়েরি

বোনাভেনতুরা কাভালিয়েরি (ইতালীয়: Bonaventura Cavalieri বোনাভ়েন্তুরা কালাভ়্‌য়েরি) (১৫৯৮-১৬৪৭) ইতালীয় গণিতবিদ যিনি ক্ষেত্রফল ও আয়তন গণনার জন্য তার ‘অবিভাজ্য’ (indivisibles) পদ্ধতির জন্য পরিচিত। তার পদ্ধতিতে একটি ক্ষেত্রফলকে অনেকগুলি রেখার সমষ্টি এবং একটি আয়তনকে অনেকগুলি ক্ষেত্রফলের সমষ্টি হিসাবে কল্পনা করা হয়। তার এই কাজেই যোগজকলনের (intergral calculus) প্রাথমিক ধারণার দেখা মিলে। তার পদ্ধতির একটি উপপাদ্য নিম্নরূপ: যদি দুইটি ঘনবস্তুর উচ্চতা একই হয় এবং ভূমির সমান্তরালে ও সমদূরত্বে অবস্থিত ছেদাংশের ক্ষেত্রফল সমান হয়, তবে তাদের আয়তন সমান হবে।
উ

উ (আধ্বব: /u/) হলো বাংলা লিপির পঞ্চম স্বরবর্ণ এবং ৫ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘উ’ হলো একটি পূর্ণমাত্রাযুক্ত স্বরবর্ণ। উগ্রস্বর, উগ্রকর্মা, উগ্রক্ষত্রিয়, উগ্রচণ্ডা, উগ্রজাতীয়তাবাদ, উগ্রপন্হী, উগ্রপন্হা, উগ্রপ্রকৃতি, উগ্রবীর্য, উগ্রস্বভাব মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘উ’ এর রূপ অন্য রকম হয়। বাংলা-ভিত্তিক মৈথিলী লিপিতে - এভাবে ‘উ’ লিখা হয়। বাংলা স্বরবর্ণ বাংলা ব্যঞ্জনবর্ণ বাংলা বর্ণমালা উইকিমিডিয়া কমন্সে উ সম্পর্কিত মিডিয়া দেখুন। উইকিঅভিধানে উ-এর আভিধানিক সংজ্ঞা পড়ুন।
ঊ

ঊ (আধ্বব: /u/, /uː/) হলো বাংলা লিপির ষষ্ঠ স্বরবর্ণ এবং ৬ষ্ঠ বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঊ’ হলো একটি পূর্ণমাত্রাযুক্ত স্বরবর্ণ। ১। বাংলা ভাষার একটি বর্ণ। ২। একটি যৌগিক স্বরধ্বনি। ৩। উচ্চারণস্থানীয় ধ্বনিবিন্যাস সংবৃত। ৪। স্বরবর্ণের বৈশিষ্ট্যসূচক চিহ্ন " ূ "। ৫। বাংলা উচ্চারণ দীর্ঘ -উ। ৬। "অভ্র কিবোর্ড" এর লিখিতরূপ হল U /uu ঊষা, ঊর্মি, ঊর্ধ্ব, ঊর্ধ্বগামী,ঊর্বর মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ঊ’ এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘ঊ’ লিখা হয় এবং এর উচ্চারণ /uː/। বাংলা স্বরবর্ণ বাংলা ব্যঞ্জনবর্ণ বাংলা বর্ণমালা উইকিমিডিয়া কমন্সে ঊ সম্পর্কিত মিডিয়া দেখুন। উইকিঅভিধানে ঊ-এর আভিধানিক সংজ্ঞা পড়ুন।
ঋ

ঋ (আধ্বব: /ri/) হলো বাংলা লিপির সপ্তম স্বরবর্ণ এবং ৭ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঋ’ হলো একমাত্র অর্ধমাত্রাযুক্ত স্বরবর্ণ। "ঋ" বাংলায় স্বরধ্বনি রূপে ব্যবহৃত না হওয়া সত্ত্বেও একে বাংলা স্বরবর্ণের সারণিতে স্থান দেওয়া হয়েছে।অন্য স্বরধ্বনিগুলোর মতো এটি শব্দের আদিতে বহুল ব্যবহৃত নয়। বাংলা ভাষায় কিছু তৎসম শব্দে আদিতে বা মধ্যভাগে এর ব্যবহার রয়েছে।"ঋ" এর দীর্ঘ রূপটিও বাংলায় প্রচলিত নয়। তবে সংস্কৃত বা তৎসম শব্দের যেসব শব্দ বাংলায় বিদ্যমান তার ধাতুতে দীর্ঘ-ঋ রয়েছে। দীর্ঘ-ঋ এর অস্তিত্ব বাংলা ভাষায় এর মাঝেই সীমাবদ্ধ। সম্প্রতি আন্তর্জাতিক বাংলা ভাষা ও সাহিত্য পরিষদ কর্তৃক ঋ কে বাংলা লিপি থেকে সরিয়ে ফেলার প্রস্তাব করা হয়েছে।[তথ্যসূত্র প্রয়োজন] "ঋ" কে প্রথাগতভাবে মূর্ধন্য ধ্বনি বলা হয়। কারণ সংস্কৃতে এর উচ্চারণ মূর্ধা থেকে হতো এবং এটি স্বরধ্বনি ছিল। তবে বর্ণটি বাংলাতে সংস্কৃতের কোনো বৈশিষ্ট্যকেই অক্ষুণ্ন রাখেনি।এটি না স্বরধ্বনি না মূর্ধন্য ধ্বনি।বাংলায় এর উচ্চারণ "রি" অথবা "রী" এর মতো।অন্য বর্ণের সঙ্গে যুক্ত হয়ে এটি র-ফলার মতো উচ্চারিত হয়। তেমন:হৃদয় (উচ্চারণ:হ্রিদয়), আদৃত (উচ্চারণ: আদ্রিতো), দৃশ্য (উচ্চারণ:দ্রিশ্-শো) •ঋষি •ঋষভ •ঋণ •ঋজু মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ঋ’ (রি) এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘ঋ’ লিখা হয় এবং এর উচ্চারণ /r̩/। সংস্কৃত বর্ণক্রম অনুসারে ঋ এর পরবর্তী অক্ষরগুলো হলো ৠ (দীর্ঘ রি), ঌ (হ্রস লি), ৡ (দীর্ঘ লি)। এই ধারাবাহিকতায় পূর্ববর্তী ‘ঋ’ বর্ণটিকে "হ্রস রি" নামে ডাকা হতো। উনবিংশ শতকে ঈশ্বরচন্দ্র বিদ্যাসাগর কর্তৃক বাংলা বর্ণমালার সংস্কারের পর উক্ত তিনটি বর্ণকে বাদ দেওয়া হয়, কারণ এই বর্ণগুলোর প্রকৃত উচ্চারণ সংস্কৃত ভাষায় মূলত পাওয়া যেত, বাংলা বর্ণমালায় বর্ণগুলোর উচ্চারণ ব্যঞ্জনবর্ণ র ও ল এর অনুরূপ। বাংলা, অসমীয়া ভাষায় ব্যবহার না হলেও অনুরূপ বর্ণ মৈথিলী ভাষাতে ব্যবহার করা হয়। তবে বিদ্যাসাগরীয় সংস্কারের পর আধুনিক বর্ণমালায় ঋ এর পরবর্তী বর্ণ হচ্ছে এ। বাংলা স্বরবর্ণ বাংলা ব্যঞ্জনবর্ণ বাংলা বর্ণমালা ব্যবহারিক বাংলা অভিধান। বাংলা একাডেমি। পৃষ্ঠা ১৭৭।  উইকিমিডিয়া কমন্সে ঋ সম্পর্কিত মিডিয়া দেখুন। উইকিঅভিধানে ঋ-এর আভিধানিক সংজ্ঞা পড়ুন।
দ্য মোয়াভ্রের উপপাদ্য

ত্রিকোণমিতি এবং জটিল সংখ্যার আলোচনায় দ্য মোয়াভ্রের উপপাদ্যটি হলো, কোন (জটিল) সংখ্যা x {\displaystyle x} -এর জন্য, ( cos ⁡ x + i sin ⁡ x ) n = cos ⁡ ( n x ) + i sin ⁡ ( n x ) . {\displaystyle \left(\cos x+i\sin x\right)^{n}=\cos \left(nx\right)+i\sin \left(nx\right).\,} যেখানে n {\displaystyle n} একটি পূর্ণসংখ্যা। এই উপপাদ্যটি ফরাসি গণিতবিদ আব্রাহাম দ্য মোয়াভ্রের আবিষ্কার। De Moivre's Theorem for Trig Identities by Michael Croucher, Wolfram Demonstrations Project. প্রবেশদ্বার:  গণিত
এ

এ (আধ্বব: /e/, /ɛ/, /æ/; উচ্চারণ) হলো বাংলা লিপির অষ্টম স্বরবর্ণ এবং ৮ম বর্ণ। বাংলা লিপতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘এ’ হলো একটি মাত্রাহীন স্বরবর্ণ। বাংলা স্বরবর্ণ বাংলা ব্যঞ্জনবর্ণ বাংলা বর্ণমালা উইকিমিডিয়া কমন্সে এ সম্পর্কিত মিডিয়া দেখুন। উইকিঅভিধানে এ-এর আভিধানিক সংজ্ঞা পড়ুন।
ঐ

ঐ (আধ্বব: /oi/) হলো বাংলা লিপি নবম স্বরবর্ণ এবং ৯ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঐ’ হলো একটি মাত্রাহীন স্বরবর্ণ। এটি একটি দ্বিস্বরবর্ণ, কারণ এটির উচ্চারণে /o/ এবং /i/ এই দুটি ধ্বনির মিলন ঘটেছে। ঐরাবত ঐক্য ঐকতান ঐচ্ছিক ঐকাত্ম্য ঐতিহ্য ইত্যাদি। নৈশ বৈরাগ্য বৈধ হৈচৈ সৈনিক শুধু মৈথিলী ভাষায় এর উচ্চারণ /əi/, যেটি মূল উচ্চারণ থেকে ভিন্ন। বাংলা স্বরবর্ণ বাংলা ব্যঞ্জনবর্ণ বাংলা বর্ণমালা উইকিমিডিয়া কমন্সে ঐ সম্পর্কিত মিডিয়া দেখুন। উইকিঅভিধানে ঐ-এর আভিধানিক সংজ্ঞা পড়ুন।
ও

ও (আধ্বব: /o/) হলো বাংলা লিপির দশম স্বরবর্ণ এবং দশম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধঃমাত্রাযুক্ত স্বরবর্ণ ১টি এবং মাত্রা ছাড়া মোট স্বরবর্ণ ৪টি। ‘ও’ হলো একটি মাত্রাহীন স্বরবর্ণ। ১.বাক্যের শুরুতে "ওগো শুনছ?" ২.বিভিন্ন শব্দে, যেমনঃ ওল, ওলি, ওজন, ওজর ইত্যাদি। ওস্তাদ, ওরা, ওঝা, ওল, ওকালতি, ওপার, ওরফে, ওলন্দাজ, ওষ্ঠ, ওঙ্কার, ওখানে, ওম। বাংলা স্বরবর্ণ বাংলা ব্যঞ্জনবর্ণ বাংলা বর্ণমালা উইকিমিডিয়া কমন্সে ও সম্পর্কিত মিডিয়া দেখুন। উইকিঅভিধানে ও-এর আভিধানিক সংজ্ঞা পড়ুন।
ঔ

ঔ (আধ্বব: /ou/) হলো বাংলা লিপির একাদশ স্বরবর্ণ এবং ১১দশ বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঔ’ হলো একটি মাত্রাহীন স্বরবর্ণ। ঔ একটি দ্বিস্বরবর্ণ, কারণ এখানে /o/ এবং /u/ দুটি ধ্বনির মিলন ঘটেছে। বৌ সৌভাগ্য রৌ লৌহ গৌণ মৌন ইত্যাদি। শুধু মৈথিলী ভাষায় এর উচ্চারণ /əu/, যেটি মূল উচ্চারণ থেকে ভিন্ন। বাংলা স্বরবর্ণ বাংলা ব্যঞ্জনবর্ণ বাংলা বর্ণমালা উইকিমিডিয়া কমন্সে ঔ সম্পর্কিত মিডিয়া দেখুন। উইকিঅভিধানে ঔ-এর আভিধানিক সংজ্ঞা পড়ুন।
জিরোলামো কার্দানো

জিরোলামো কার্দানো (ইতালীয়: Girolamo Cardano); জন্ম: ১৫০১; মৃত্যু: ১৫৭৬) একজন ইতালীয় চিকিৎসক, গণিতবিদ, জ্যোতিষী ও জুয়াড়ি ছিলেন। তিনি ইতালির পাভিয়া শহরে জন্মগ্রহণ করেন। তার শৈশব সুখের ছিল না। তিনি ছোটবেলা থেকেই অত্যন্ত প্রতিভাধর ছিলেন। বড় হয়ে তিনি এক উচ্ছৃঙ্খল বহুশাস্ত্রজ্ঞে পরিণত হন। তিনি ১৫৪৩ সালে পাভিয়া বিশ্ববিদ্যালয়ে এবং ১৫৬২ সালে বোলোনিয়া বিশ্ববিদ্যালয়ে চিকিৎসাবিজ্ঞানের অধ্যাপক নিযুক্ত হন। ১৫৫১ সালে তিনি স্কটল্যান্ডের আর্চবিশপ সেন্ট অ্যান্ড্রুজের অ্যাজমা (শ্বাসকষ্টউদ্রেককারী ব্যধি) সারিয়ে দেন এবং লন্ডনে রাজা ৬ষ্ঠ এডওয়ার্ডের রাশিফল বলে দেন। তিনি যীশুখ্রিস্টের রাশিফলও প্রকাশ করেছিলেন। এ কারণে ১৫৭০ সালে তাকে ধর্মদ্রোহিতার অপরাধে গ্রেপ্তার করা হয়। কিন্তু পোপ ৫ম পিউস তাকে মুক্তি দেন। কার্দানো প্রায় ২০০টির মত বই লিখেছিলেন, তবে এদের মধ্যে সবচেয়ে বিখ্যাত হল আর্স মাগ্‌না (Ars Magna) বইটি। এই বইতেই সাধারণ ত্রিঘাত সমীকরণ ও সাধারণ চতুর্ঘাত সমীকরণের সমাধান প্রথম প্রকাশিত হয়, যদিও এই সমাধান দুইটিতে যথাক্রমে তারতাইলিয়া ও কার্দানোর সহকারী লুদোভিকো ফেরারি'র অবদান ছিল। কার্দানো তার সময়কার বীজগণিত ও ত্রিকোণমিতিতে গভীর জ্ঞানসম্পন্ন একজন অসাধারণ গণিতবিদ ছিলেন। কার্দানোর আরেকটি বিখ্যাত বই হল লিবের দে লুদো আলেয়ায়ে (Liber de ludo aleae), যাতে গাণিতিক সম্ভাবনার একেবারে প্রাথমিক কিছু গাণিতিক ধারণা সন্নিবিষ্ট হয়েছে; এই বইতে কার্দানো তার জুয়াড়ি জীবনের অভিজ্ঞতা কাজে লাগান। মৃত্যুর কিছুদিন আগে কার্দানো তার আত্মজীবনী দে প্রোপ্রিয়া ভিতা (De propria vita) লেখা শেষ করেন। কার্দানোর ব্যক্তিজীবন সুখের ছিল না। তার এক ছেলেকে স্ত্রীকে হত্যার দায়ে মৃত্যুদণ্ড দেওয়া হয়, এবং তার আরেক ছেলে বিভিন্ন অপরাধের কারণে প্রায়ই কারাগারে নিক্ষিপ্ত হতেন। Patty, Peter Fletcher, Hughes Hoyle, C. Wayne (১৯৯১)। Foundations of Discrete Mathematics (International student সংস্করণ)। Boston: PWS-KENT Pub. Co.। পৃষ্ঠা 207। আইএসবিএন 0-534-92373-9।  Westfall, Richard S.। "Cardano, Girolamo"। The Galileo Project। rice.edu। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২০১২-০৭-১৯।
বাংলাদেশ ও পাকিস্তানের মধ্যকার টেস্ট ম্যাচের তালিকা

বাংলাদেশ এবং পাকিস্তান ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি মে, ২০১৫ তারিখ পর্যন্ত মোট দশটি টেস্টে একে-অপরের মুখোমুখি হয়। তন্মধ্যে বাংলাদেশ একটি টেস্টে ড্র করা ছাড়া কোন টেস্টেই জয় পায়নি। বাদ-বাকী ৯টি খেলাতেই পাকিস্তান দল জয়ী হয়েছে। ১৬ মে, ২০১৫ তারিখ পর্যন্ত বাংলাদেশ-পাকিস্তানের মধ্যকার টেস্টের তালিকা নিম্নরূপ: "Bangladesh"।  Team records between Bangladesh vs Pakistan, stats.espncricinfo.com, collect: 16 May, 2015 ESPNcricinfo টেমপ্লেট:বাংলাদেশের টেস্ট হেড-টু-হেড রেকর্ড
ফটোওয়াকিং

ফটোওয়াকিং হল ক্যামেরা নিয়ে পথে-পথে হেঁটে আলোকচিত্রী এবং দর্শকের কাছে আকর্ষণীয় হতে পারে এমন যে কোন ধরনের আলোকচিত্রগ্রহনের প্রক্রিয়া। এটি প্রায়ই ক্যামেরা ক্লাব, অনলাইন ফোরাম বা বাণিজ্যিক প্রতিষ্ঠান আয়োজিত, কখনও কখনও ভ্রমণ আকারে সংগঠিত সাম্প্রদায়িক কার্যকলাপ হিসেবে সম্পাদিত হয়ে থাকে। মাঝে-মাঝে আলোকচিত্রগ্রহণ দক্ষতার বদলে তথ্যচিত্র আলোকচিত্রের কোন নির্দিষ্ট বিষয়ে আলোকপাত করাই এর মুখ্য উদ্দেশ্য হয়ে দাঁড়ায়। যদিও পথ আলোকচিত্রগ্রহনের সাথে ফটোওয়াকিংয়ের বিশেষভাবে পার্থক্য রয়েছে। "ফটোওয়াকিং"। wordaz.com। wordaz.com। সংগ্রহের তারিখ এপ্রিল ০৭, ২০১৫। Photowalking is the act of walking with a camera for the main purpose of taking pictures of things that the photographer may find interesting.  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে ফটোওয়াকিং সংক্রান্ত মিডিয়া রয়েছে। Worldwidephotowalk.com আপনি কাছাকাছি একটি ফটোওয়াক খুঁজে নিন Brussels Photo Walks organized by Konrad Dwojak UC Berkeley Photowalk Club Photowalks in the Bay Area, California Photo Walks in BUENOS AIRES PhotowalkingClub.com Community for photo walk
হেনরি ব্রিগস

হেনরি ব্রিগ্‌স (ইংরেজি: Henry Briggs হেন্‌রি ব্রিগ্‌জ়্‌) (১৫৬১-১৬৩০) ইংরেজ গণিতবিদ যিনি ১০ ভিত্তিক সাধারণ লগারিদম প্রবর্তন করেন, যাকে এক সময় ব্রিগসীয় লগারিদম নামে উল্লেখ করা হতো। নেপিয়ার যখন তার লগারিদমের সারণি প্রকাশ করেন, তখন ব্রিগস তার সাথে গিয়ে দেখা করেন এবং ১০ ভিত্তির একটি বিকল্প লগারিদমের সংজ্ঞা প্রস্তাব করেন। ১৬১৭ সালে, নেপিয়ারের মৃত্যুর বছরে, ব্রিগস প্রথম ১০০০ সংখ্যার জন্য তার লগারিদম প্রকাশ করেন। ১৬২৪ সালে তিনি ৩০,০০০ লগারিদম সমৃদ্ধ সারণি প্রকাশ করেন; এই লগারিদমগুলি দশমিকের পরে ১৪ ঘর পর্যন্ত সঠিক ছিল। David C. Lindberg, Ronald L. Numbers (1986). "God and Nature", p. 201. Cedric Clive Brown (1993), "Patronage, Politics, and Literary Traditions in England, 1558-1658", Wayne State University Press. p. 153: "Henry Briggs, the professor of mathematics, was a close friend of William Crashaw, and a committed Puritan venturer in the Virginia Company. Reijer Hooykaas (1974). "Scientific progress and religious dissent", Open University Press. p. 19: Like most Londoners, the founders and supervisors, as well as most of the professors, were in favour of Puritanism which in those days was the parallel 'modern' movement in politics and religion. The first professor of gemoetry (from 1599 to 1620) was Henry Briggs. Briggs numbered among his friends practically all the scientists of the day: Edward Wright, William Oughtred, Mark Ridley, and Lord Napier, to name but a few. Theologically, he was strongly puritan, having close relations with James Ussher... CORDIC algorithm '৪০০ বছরের পুরাতন তথ্য ওয়েব্যাক মেশিনে আর্কাইভকৃত ১০ অক্টোবর ২০০৭ তারিখে, ডাউনলোড উপযোগী কিছু ভিডিও , অডিও , ছবি ) ও'কনর, জন জে.; রবার্টসন, এডমুন্ড এফ., "Henry Briggs", ম্যাকটিউটর গণিতের ইতিহাস আর্কাইভ, সেন্ট অ্যান্ড্রুজ বিশ্ববিদ্যালয় উদ্ধৃতি টেমপ্লেট ইংরেজি প্যারামিটার ব্যবহার করেছে (link) ।
ফাল্গুনী পূর্ণিমা

ফাল্গুনী পূর্ণিমা বৌদ্ধ সম্প্রদায়ের একটি ধর্মীয় উৎসব। বুদ্ধের স্মরণে ফাল্গুন মাসের পূর্ণিমায় এই উৎসব পালিত হয়। এর অপর নাম ‘জ্ঞাতিমিলন পূর্ণিমা’ বা ‘জ্ঞাতি সম্মেলন তিথি’। ফাল্গুনী পূর্ণিমা দিবসের স্মরণে বিভিন্ন ধর্মীয় কার্যক্রমের মধ্যে ধর্মসভা, ধ্বজা পতাকা উত্তোলন, বুদ্ধ পূজা, ভিক্ষু সংঘকে দান, শীলাদি গ্রহণ, ধর্মালোচনা ও বিকেলে প্রদীপ পূজা করা হয়। জাতীয় শিক্ষাক্রম ও পাঠ্যপুস্তক বোর্ড কর্তৃক প্রকাশিত চতুর্থ শ্রেণীর বৌদ্ধধর্ম পাঠ্যপু্স্তক পৃষ্ঠা ৭৭ "শুভ ফাল্গুনী পূর্ণিমা"। ২৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৫।  ফাল্গুনী পূর্ণিমা - বাংলাপিডিয়া
রাফায়েল বোমবেল্লি

রাফায়েল বোমবেল্লি ([Rafael Bombelli রাফায়েল্‌ বোম্বেল্লি] ত্রুটি: {{Lang-xx}}: text has italic markup (সাহায্য)) (১৫২৬ - ১৫৭২) ইতালীয় গণিতবিদ। তিনিই সম্ভবতঃ প্রথম ব্যক্তি যিনি জটিল সংখ্যা নিয়ে কাজ শুরু করেন এবং তার বই "লালজেব্রাতে" (l'Algebra) এর উল্লেখ করেন। তিনি ত্রিঘাত সমীকরণের সমাধান করার সময় ঋণাত্মক সংখ্যার বর্গমূল বের করতে গিয়ে এই কাজ শুরু করেন।
হেরমান বন্ডি

হেরমান বন্ডি (জার্মান: Hermann Bondi) (১লা নভেম্বর, ১৯১৯ - ১০ই সেপ্টেম্বর, ২০০৫) অস্ট্রীয় গণিতবিদ, পদার্থবিজ্ঞানী ও জ্যোতির্বিজ্ঞানী যিনি যুক্তরাজ্যে সরকারি বিজ্ঞানী ও একাডেমিক হিসাবে কাজ করেন। তিনি মহাবিশ্বের স্থিতিশীল অবস্থার তত্ত্ব নির্মাণে সহায়তা করেন। তবে সাধারণ আপেক্ষিকতা তত্ত্বে অবদানের জন্যও তিনি স্মরণীয়। জীবনী প্রবেশদ্বার পদার্থবিজ্ঞান প্রবেশদ্বার গণিত প্রবেশদ্বার জ্যোতির্বিজ্ঞান প্রবেশদ্বার Mestel, L. (২০০৫)। "Obituary: Hermann Bondi (1919–2005) Mathematician, cosmologist and public servant"। Nature। 437 (7060): 828। এসটুসিআইডি 39819। ডিওআই:10.1038/437828a । পিএমআইডি 16208358। বিবকোড:2005Natur.437..828M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bondi, H. (১৯৯৯)। "Spherically Symmetrical Models in General Relativity"। General Relativity and Gravitation। 31 (11): 1783–1805। এসটুসিআইডি 117895540। ডিওআই:10.1023/A:1026726520289। বিবকোড:1999GReGr..31.1783B। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bondi, H.; Van Der Burg, M. G. J.; Metzner, A. W. K. (১৯৬২)। "Gravitational Waves in General Relativity. VII. Waves from Axi-Symmetric Isolated Systems"। Proceedings of the Royal Society A: Mathematical, Physical and Engineering Sciences। 269 (1336): 21। এসটুসিআইডি 120125096। ডিওআই:10.1098/rspa.1962.0161। বিবকোড:1962RSPSA.269...21B। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Obituaries: Professor Sir Hermann Bondi (12 September 2005) in The Independent. Professor Sir Hermann Bondi (2005-09-13) in The Telegraph. Sir Hermann Bondi (2005-09-14) in The Guardian. Sir Hermann Bondi: 1919–2005 (2005-09-14) in Physics World, IOP. Black hole scientist Bondi dies (2005-09-17), BBC News. "Oral History interview transcript with Hermann Bondi 1978-03-20, American Institute of Physics, Niels Bohr Library and Archives"। American Institute of Physics। ৬ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বন তুলসী

বন তুলসী বা বন মরিচ (বৈজ্ঞানিক নাম:Croton bonplandianus) ১৮৬৪ সালে বর্ণিত একটি উদ্ভিদ। এদের ফুল ও পাতা দেখতে এর মরিচের সাদৃশ্য বলেই এ নামকরণ। গাছের পাতাগুলো খুব সবুজ আর চকচকে হয়। এই গাছের ফুল-ফল ধরে ভুল করে চোখে মুখে হাত দিয়ে ফেললে ভীষণ জ্বালা-পোড়া করে। এই গাছের কষ দিয়ে বুদবুদও তৈরি করা যায়। ডাল ভাঙ্গার পর একটু ফাঁক হলে যখন সেই ফাঁকে কষ জমে যেতো তখন ফুঁ দিলেই হলো। মাটির ভেতর থেকে কেঁচো বের করতে কচলিয়ে পানি ঢাললেই কেচোরা বের হয়ে আসে। The Plant List (2010)। "Croton bonplandianus"। সংগ্রহের তারিখ 3-6-2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে বন তুলসী সম্পর্কিত মিডিয়া দেখুন।
এমিল বোরেল

ফেলিক্স এদুয়ার জুস্‌তাঁ এমিল বোরেল (ফরাসি: Félix Édouard Justin Émile Borel ফেলিক্স্‌ এদুয়ার্‌ জ্যুস্ত্যাঁ এমিল্‌ বোরেল্‌) (১৮৭১-১৯৫৬) ফরাসি গণিতবিদ যিনি বাস্তব মানবিশিষ্ট ফাংশনসমূহের প্রথম দিককার গবেষক। তাঁর কাজের ফলাফল পরবর্তীকালে সেট তত্ত্ব ও পরিমাপ তত্ত্বে (measure theory) গুরুত্বপূর্ণ ভূমিকা রাখে। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।